CELEX: 32019R0891
Language: bg
Date: 2019-05-28 00:00:00
Title: Регламент (ЕС) 2019/891 на Комисията от 28 май 2019 година за изменение на приложения I и II към Регламент (ЕО) № 1333/2008 на Европейския парламент и на Съвета по отношение на функционалния клас „стабилизатори“ и употребата на феро лактат (Е 585) върху гъбата Albatrellus ovinus като хранителна съставка в шведски чернодробни пастети (Текст от значение за ЕИП.)

29.5.2019   
               
               
                  BG
               
               
                  Официален вестник на Европейския съюз
               
               
                  L 142/54
               
            
         РЕГЛАМЕНТ (ЕС) 2019/891 НА КОМИСИЯТА
         от 28 май 2019 година
         за изменение на приложения I и II към Регламент (ЕО) № 1333/2008 на Европейския парламент и на Съвета по отношение на функционалния клас „стабилизатори“ и употребата на феро лактат (Е 585) върху гъбата Albatrellus ovinus като хранителна съставка в шведски чернодробни пастети
         (текст от значение за ЕИП)
         ЕВРОПЕЙСКАТА КОМИСИЯ,
         като взе предвид Договора за функционирането на Европейския съюз,
         като взе предвид Регламент (ЕО) № 1333/2008 на Европейския парламент и на Съвета от 16 декември 2008 г. относно добавките в храните (1), и по-специално член 9, параграф 2 и член 10, параграф 3 от него,
         като има предвид, че:
         
                     (1)
                  
                  
                     С Регламент (ЕО) № 1333/2008 се определят правила относно добавките в храните, техните функционални класове, както и списъкът на Съюза на добавките в храните.
                  
               
                     (2)
                  
                  
                     С приложение I към Регламент (ЕО) № 1333/2008 се установяват функционални класове на добавките в храните в храни и на добавки в храните в добавки в храните и в ензими в храните.
                  
               
                     (3)
                  
                  
                     Научният прогрес и технологичното развитие позволиха по-добро разбиране на технологичната функция на добавката в храната феро лактат (Е 585). При прилагането му върху гъбата Albatrellus ovinus феро лактат не придава самостоятелно цвят, нито подсилва съществуващия цвят на Albatrellus ovinus. Той влияе и променя цвета на Albatrellus ovinus (от бял на тъмен), като реагира с определени компоненти от тъканта на гъбата, например полифенолите. Тази характеристика на феро лактат не попада в обхвата на настоящия функционален клас „стабилизатори“, нито на други функционални класове, изброени в приложение I към Регламент (ЕО) № 1333/2008. Поради това функционалният клас „стабилизатори“ следва да бъде изменен чрез премахване на думата „съществуващия“ с цел да се обхване технологичната функция на феро лактат (Е 585), когато е прилаган върху Albatrellus ovinus.
                  
               
                     (4)
                  
                  
                     В приложение II към Регламент (ЕО) № 1333/2008 се установява списък на Съюза на добавките в храните, одобрени за употреба в храни, и условията за тяхната употреба.
                  
               
                     (5)
                  
                  
                     Списъкът на Съюза на добавките в храните може да се актуализира в съответствие с предвидената в Регламент (ЕО) № 1331/2008 на Европейския парламент и на Съвета (2) обща процедура по инициатива на Комисията или при постъпване на заявление.
                  
               
                     (6)
                  
                  
                     На 25 октомври 2016 г. беше подадено заявление за разрешаване на употребата на феро лактат (Е 585) върху гъбата Albatrellus ovinus, използвана като хранителна съставка в шведски чернодробни пастети, което беше предоставено на държавите членки в съответствие с член 4 от Регламент (ЕО) № 1331/2008.
                  
               
                     (7)
                  
                  
                     Определени шведски чернодробни пастети („leverpastej“) традиционно съдържат гъбата Albatrellus ovinus като хранителна съставка. Преди добавяне към чернодробните пастети, с цел третиране на естествено бялата гъба Albatrellus ovinus до получаване на желания тъмен цвят, е технологично необходимо да се добави феро лактат (Е 585).
                  
               
                     (8)
                  
                  
                     Научният комитет по храните е оценил безопасността на употребата на феро лактат (Е 585) върху маслини като приемлива (3). Шведските чернодробни пастети съдържат едва около 0,5 % гъби. Следователно допълнителната експозиция на феро лактат след добавянето му към гъбата Albatrellus ovinus, използвана като хранителна съставка в шведски чернодробни пастети, би била пренебрежимо малка.
                  
               
                     (9)
                  
                  
                     Съгласно член 3, параграф 2 от Регламент (ЕО) № 1331/2008 Комисията трябва да изиска становището на Европейския орган за безопасност на храните („Органа“), за да актуализира списъка на Съюза на добавките в храните, установен в приложение II към Регламент (ЕО) № 1333/2008, освен в случаите, когато няма вероятност въпросната актуализация да въздейства на здравето на човека.
                  
               
                     (10)
                  
                  
                     Тъй като разрешаването на употребата на феро лактат (Е 585) върху гъбата Albatrellus ovinus, използвана като хранителна съставка в шведски чернодробни пастети, представлява актуализация на списъка на Съюза на добавките в храните, която няма вероятност да окаже въздействие върху здравето на човека, не е необходимо да се поиска становището на Органа.
                  
               
                     (11)
                  
                  
                     Следователно е целесъобразно феро лактат (Е 585) да бъде разрешен като стабилизатор върху гъбата Albatrellus ovinus, използвана като хранителна съставка в шведски чернодробни пастети.
                  
               
                     (12)
                  
                  
                     Поради това приложения I и II към Регламент (ЕО) № 1333/2008 следва да бъдат съответно изменени.
                  
               
                     (13)
                  
                  
                     Мерките, предвидени в настоящия регламент, са в съответствие със становището на Постоянния комитет по растенията, животните, храните и фуражите,
                  
               ПРИЕ НАСТОЯЩИЯ РЕГЛАМЕНТ:
         
            Член 1
            Приложения I и II към Регламент (ЕО) № 1333/2008 се изменят в съответствие с приложението към настоящия регламент.
         
         
            Член 2
            Настоящият регламент влиза в сила на двадесетия ден след деня на публикуването му в Официален вестник на Европейския съюз.
            
         
         
            Настоящият регламент е задължителен в своята цялост и се прилага пряко във всички държави членки.
            Съставено в Брюксел на 28 май 2019 година.
            
               
                  За Комисията
               
               
                  Председател
               
               Jean-Claude JUNCKER
            
         
         
            (1)  ОВ L 354, 31.12.2008 г., стр. 16.
         
            (2)  Регламент (ЕО) № 1331/2008 на Европейския парламент и на Съвета от 16 декември 2008 г. за установяване на обща разрешителна процедура за добавките в храните, ензимите в храните и ароматизантите в храните (ОВ L 354, 31.12.2008 г., стр. 1).
         
            (3)  Доклад на Научния комитет по храните, 25-а серия, 1990 г.
      
      
         
            ПРИЛОЖЕНИЕ
            Регламент (ЕО) № 1333/2008 се изменя, както следва:
            
                        1)
                     
                     
                        В приложение I вписване 24 „Стабилизатори“ се заменя, както следва:
                        
                                    „24.
                                 
                                 
                                    „Стабилизатори“ са вещества, които създават възможност да се поддържа физико-химичното състояние на дадена храна. Стабилизаторите включват вещества, които създават възможност за поддържане на хомогенна дисперсия от две или повече несмесващи се вещества в дадена храна, които стабилизират, задържат или подсилват цвета на дадена храна, и вещества, които увеличават свързващата способност на храната, включително образуването на връзки между протеините, даващи възможност за свързване на частите, от които е съставена храната, в резултат на което се получава възстановена храна.“
                                 
                              
                  
                        2)
                     
                     
                        Приложение II, част Д се изменя, както следва:
                        
                                    а)
                                 
                                 
                                    в категория храни 04.2.2 „Плодове и зеленчуци в оцет, мазнина или саламура“ вписването за феро лактат (E 585) се заменя със следното:
                                    
                                                 
                                             
                                             
                                                „E 585
                                             
                                             
                                                Феро лактат
                                             
                                             
                                                150
                                             
                                             
                                                (56)
                                             
                                             
                                                само гъба Albatrellus ovinus, използвана като хранителна съставка в шведски чернодробни пастети, и маслини, потъмнени чрез окисление“
                                             
                                          
                              
                                    б)
                                 
                                 
                                    в категория храни 04.2.3 „Плодове и зеленчуци, консервирани в консервени кутии или стъклен амбалаж“ вписването за феро лактат (E 585) се заменя със следното:
                                    
                                                 
                                             
                                             
                                                „E 585
                                             
                                             
                                                Феро лактат
                                             
                                             
                                                150
                                             
                                             
                                                (56)
                                             
                                             
                                                само гъба Albatrellus ovinus, използвана като хранителна съставка в шведски чернодробни пастети, и маслини, потъмнени чрез окисление“